text: Tønder ved at blive slagtet 
  03 december 2010 kl. 13.22
  Slagterigiganten Danish Crown overvejer at bygge nyt stort kreaturslagteri, der kan gøre slagterierne i Tønder og Holstebro overflødige. 
  Tønder Kommune vil tage kontakt til Danish Crown efter at det er kommet frem, at slagterigiganten overvejer at bygge nyt slagteri, der skal afløse kraturslagterierne i Holstebro og Tønder.
  - Jeg vil tage et møde med Danish Crown for at høre om baggrunden for overvejelserne og for at se, om vi kan gøre noget for, at slagteriet bliver i Tønder, siger borgmester Laurids Rudebeck (V) til JydskeVestkysten.
  
  Rekord-år 
  Kreaturslagterierne i Holstebro, Tønder og Aalborg har ellers haft et godt år i 2009 og i Tønder var der været tale om et rekordår med over 100.000 kreaturer. Slagteriet i Tønder har en teoretisk kapacitet på 2.150 slagtninger om ugen.
  